dh-unibe/image-text_koenigsfelden-charters-post-1500 huggingface dataset:
Allen, die disen brief sehent ✳ oder hoͤrent lesen, ✳ kùnden wir, ✳ ✳ der nachgeschriben rat von Zùrich, ✳ daz Chuͦnr₎
Kriesi ✳ und ouch dù kint Otten, seligen, Fùtschis, Anna und Greta, mit Johans Fùtschis, ir zweyer vettnˀ unde ✳
rechten vogtes, hant, ✳ und allù mit gesamnotˀ hant ir teil mit aller der rechtunge, die si hatten an dem hove un̄
an dem leyen zehenden ze Stouffen, der ir erbe waz von dem gotshuse der abtei ze Schafhusen ze Allen Heiligen
umbe einen jerlichen cins, ✳ uf geben hant mit allem rechte, so dar zuͦ gehoͤrt, ✳ an die hant hern Chuͦnr₎ Doͤrflingers, ✳
der convent herre ist ✳ des vorgenanden gotshuses ze Schafhusen, ✳ den ouch der abt des selben gotshuses an siner
stat her umbe gegē Zùrich gesendet hatte mit vollen gewalte, umb dis sache ze volfuͤrenne. ✳ un̄ nach disem ufgebenne un̄ nach ir aller bette, do lech der vorgenande her Chuͦnr₎ Doͤrflingˀ ✳ den hof und den zehenden mit der rechtūg,
so si dar an hatten, ✳ ze des gotshuses stat ze Schafhusen ✳ dem erbnˀ man Albrecht von Kloten, der gewisser botte waz
der ebtissin ✳ ✳ und des ✳ conventes des klosters ze Kùnigesvelt, ✳ ze des selben klosters wegē ✳ fùr ein recht erbe von dem
gotshuse ze Schafhusen. ✳ her umbe hant Chuͦnr₎ Kriesi und Johans Fùtschi zuͦ der zweyer kinden wegē in kouffes wise
enpfangen sibenzig mark guͦtes silbers Zùrich gewichte, ✳ daz Chuͦnr₎ Kriesni halbes ✳ un̄ ouch Johanse Fùtschin ze der kinden
wegen ouch halbes worden ist. ✳ und hant sich dar umbe verzigen aller voderūge und ansprache, ✳ die si nach dem vorgenanden hove und zehenden mit allem rechte, so dar zuͦ gehoͤrt, ✳ jemˀ dekeine wise moͤchten gewinnen an geistlichem un̄
an weltlichem gerichte. ✳ ouch hant si globt ✳ und dù kint mit ir vogtes hant ✳ und allù mit gesamnotˀ hant ✳ un̄ bindent
ir erben dar zuͦ, ✳ des vorgenanden hoves und zehenden mit allem rechte, so dar zuͦ gehoͤrt, ✳ der ebtissin und des conventes
des gotshuses ze Kùnigsvelt, Sant Claren ordens, und des selben gotshuses wèr ze sinne nach rechte fùr ein rechtes
erbe von dem gotshuse ze Schafhusen an allen stettē, swa ✳ odˀ swenne mans bedarf. ✳ und hier ùber, wan wir dis hortē
und sahen, so haben wir disen brief mit unser stat insigel besigelt offenlich. ✳ dis geschach ze Zùrich, ✳ do von Cristes
gebùrte ✳ waren drùcehen hundert jar, ✳ und dar nach in dem drissigosten jare, ✳ an dem nechsten mentage vor aller heiligē
tult. ✳ unser des rates namē sint: her Goͤtfrit Mùlner, ✳ her Lùtolt von Beggenhoven, her Johans Dietel, her Heinr₎ Bibˀ,
ritteˀ, ✳ her Heinr₎ Schùpfer, her Stoͤri, her Johans Krieg, her Uͦlrich Gorgheit, her Joh̄ Fùtschi, ✳ her Heinr₎ Stagil, ✳ her
Heinr₎ Bilgeri ✳ und her Joh̄ Mùnich, burgˀe. ✳
Königsf. 114
Staatsarchiv
AARGAU
wist vòm ✳ zechend₎ zuͦ
Stoùff₎
Seon
✳ leyen ✳
1330
ùbˀ des Kriesis zechenden
ùbˀ den zechenden zer Stoͧff₎ dˀ ✳ i ✳
K
H ✳ 1
a
a
ùbˀ des Kriessis zehent
Stoͧffen dˀ erst